SET พลิกปิดลบ 1 จุด นลท.ชะลอซื้อขายหลังเข้าสู่ช่วงหยุดยาว คาดสัปดาห์หน้ายังซึมต่อ
SET พลิกปิดลบ 1 จุด นลท.ชะลอซื้อขายหลังเข้าสู่ช่วงหยุดยาว คาดสัปดาห์หน้ายังซึมต่อ
SET พลิกปิดลบ 1 จุด นลท.ชะลอซื้อขายหลังเข้าสู่ช่วงหยุดยาว คาดสัปดาห์หน้ายังซึมต่อ
27 ธ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,578.22 จุด ลบ 0.81 จุด หรือ 0.05% มูลค่าการซื้อขาย 4 หมื่นล้านบาท
10 หุ้นกดดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้เคลื่อนไหวผันผวน โดยระหว่างวันการเคลื่อนไหวของดัชนีจะอิงไปทางแดนบวก และช่วงท้ายตลาดภาคบ่ายเห็นการพลิกกลับมาในแดนลบ ซึ่งมองว่าเกิดจากแรงขายเพื่อปิดความเสี่ยงในช่วงใกล้เข้าสู่วันหยุดยาว ทำให้นักลงทุนชะลอการเข้าซื้อ อีกทั้งมูลค่าการซื้อขายยังถือว่าเบาบาง
ขณะเดียวกันคาดว่าจะมีปัจจัยกดดันดัชนีในช่วงท้ายตลาดจากแรงขายตลาดอนุพันธ์ หลัง Series Z ซึ่งครบกำหนดอายุสัญญาในวันนี้ ส่งผลให้มีแรงขายออกมากดดันดัชนีหุ้นในช่วงท้ายตลาดบางส่วน ด่านตลาดหุ้นอื่นในภูมิภาคเอเชียวันนี้ส่วนใหญ่เคลื่อนไหวในแดนบวก
ส่วนแนวโน้มตลาดหุ้นไทยในสัปดาห์หน้า คาดว่าการเคลื่อนไหวของดัชนีจะเป็นลักษณะแกว่งตัวไซด์เวย์ เนื่องจากยังคงเป็นช่วงที่คาบเกี่ยวกับวันหยุดยาว ทำให้นักลงทุนต่างยังไม่กลับเข้ามาลงทุนในช่วงสัปดาห์หน้า และคาดว่ามูลค่าการซื้อขายในสัปดาห์หน้าจะยังคงเบาบางด้วยเช่นกัน และในช่วงต้นปีหน้ามีปัจจัยที่ต้องติดตามเกี่ยวกับการเจรจาสงครามการค้าระหว่างสหรัฐฯและจีนจะออกมาเป็นอย่างไร รวมถึงติดตามสถานการณ์ต่างๆ ของการเมืองในประเทศด้วยเช่นกัน
พร้อมให้แนวต้าน 1,600 จุด แนวรับ 1,560 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 2,443.39  ล้านบาท ปิดที่ 44.25 บาท ลดลง 0.25 บาท
AOT มูลค่าการซื้อขาย 1,682.75  ล้านบาท ปิดที่ 74.25 บาท ลดลง 0.50 บาท
BBL มูลค่าการซื้อขาย 1,328.06  ล้านบาท ปิดที่ 159.50 บาท ลดลง 0.50 บาท
CPALL มูลค่าการซื้อขาย 1,311.11  ล้านบาท ปิดที่ 74.50 บาท ลดลง 0.50 บาท
GULF มูลค่าการซื้อขาย 1,286.32  ล้านบาท ปิดที่ 164.50 บาท เพิ่มขึ้น 0.50 บาท
ตลาดหุ้นเอเชีย
